**RAPORT MBI**

**KONSULTIMIN PUBLIK TË PALËVE TË INTERESIT**

**NR. 6/2014**

25 shtator 2014

1. **TË PËRGJITHSHME**

Ky raport është hartuar në përputhje me kërkesat e Udhëzimit Administrativ Nr. 01/2012 për procedurat e konsultimit publik të palëve të interesit, lidhur me projekt-rregulloren e AAC-së, në vijim:

**Projekt-rregullore mbi kushtet dhe mënyrën e transportimit të mallrave të rrezikshme përmes ajrit**

Kjo projekt-rregullore ka qenë në procedurë të konsultimit publik nga data 29 gusht – 9 shtator 2014. Marrja e komenteve dhe vërejtjeve të palëve të interesit për këto projekt-rregullore është bërë duke aplikuar procedurën e paraparë në nenin 5.3 të Udhëzimit Administrativ Nr. 01/2012 (konsultimi me shkrim) duke marrë parasysh se nuk janë plotësuar kushtet për organizimin e takimit me palët e interesit, siç parashihet me nenin 5.4 të Udhëzimit Administrativ Nr. 01/2012.

1. **KOMENTET E PRANUARA DHE PËRGJIGJET E AAC-së**

Thirrjes së dërguar për konsultim publik të palëve të interesit i janë përgjigjur tre entitete respektivisht Zyra e Komisionerit për gjuhët (ZKM), Aeroporti Ndërkombëtar i Prishtinës “Adem Jashari” – LKIA si dhe Agjencia e Kosovës për mbrojtje nga rrezatimi dhe siguria bërthamore (ZKM), të cilët kanë paraqitur vërejtjet/sygjerimet e tyre përmes postës elektronike të AAC-së .

Në vijim janë të pasqyruara vërejtjet/sygjerimet e pranuara, rradhitja e të cilave është bërë në bazë të radhitjes kalendarike të pranimit të tyre nga palët përmes postës elektronike:

**ZYRA E KOMISIONERIT PËR GJUHËT (ZKM)**

**(**me postw elektronike nga z. SafeteGraiçevci, Koordinatore për sigurimin e zbatueshmërisë, dt. 4 shtator 2014, 10:34 min)

*Varianit i I-rë*

* *“Neni 12.5 i Projekt-Rregullores të ndryshohet dhe të bëhet: shënjimi i mallrave të rrezikshme të bëhet në gjuhën shqipe dhe serbe ( gjuhë zyrtare në Republikën e Kosovës) dhe në gjuhën angleze.”*

**Përgjigja e AAC-së – Pranohet**

**Neni 12.5 ndryshon si në tekstin e mëposhtëm:**

**Për të gjitha fluturimet ndërkombëtare të cilat nisen nga Republika e Kosovës, gjuhët zyrtare duhet të përdoren për shënjimin e mallrave të rrezikshme, përveç gjuhës angleze e cila mund te kërkohet nga shteti i tranzitit apo destinacionit.**

* *“Nenit 16 pikë c) ti shtohet: dokumenti i transportit të mallrave të rrezikshme përkatësisht deklarata, duhet të plotësohet në gjuhën shqipe, serbe dhe sipas instruksioneve teknike edhe në gjuhën angleze.”*

**Përgjigja e AAC-së - Pranohet**

**Neni 16.2 c) ndryshon si ne tekstin e mëposhtëm:**

**Për të gjitha fluturimet ndërkombëtare të cilat nisen nga Republika e Kosovës, gjuhët zyrtare duhet të përdoren në dokumentin e transportit të mallrave të rrezikshme, përveç gjuhës angleze e cila mund te kërkohet nga shteti i tranzitit apo destinacionit.**

* *“Nenit 28, pikës 28.2 ti shtohet: certifikata duhet të përmbajë informacionet e mëposhtme, në gjuhën shqipe dhe serbe si gjuhë zyrtare në Republikën e Kosovës, duke përfshirë edhe gjuhën angleze si shtesë.”*

**Përgjigja e AAC-së - Nuk pranohet**

**Gjuhët zyrtare në Republikën e Kosovës janë të përcaktuara në Nenin 5.1 të Kushtetutës së Republikës së Kosovës dhe Ligjit nr. 02/L-37 për përdorimin e gjuhëve, prandaj nuk është e domosdoshme që të ripërsëriten në tekstin e projekt rregullores.**

*Varianti i II-të*

* *“Pas nenit 12 të shtohet një nen i ri me këtë përmbajtje:*

*Në të gjitha procedurat për mënyrën e transportit të mallrave të rrezikshme në komunikacionin ajror, gjuhë në përdorim janë: gjuha shqipe dhe serbe si gjuhë zyrtare në Republikën e Kosovës dhe gjuha angleze si shtesë. Etiketimi dhe shënjimi i mallrave të rrezikshme, dokumenti i transportit të mallrave të rrezikshme përkatësisht deklarata dhe certifikata e testimit bëhet në gjuhën shqipe, serbe dhe angleze.”*

**Përgjigja e AAC-së - Nuk pranohet**

**Sygjerimet janë pranuar në Nenet 12.5 dhe 16.2 c) prandaj nuk është nevoja e inkorporimit të një neni të ri në rregullore.**

**AEROPORTI NDËRKOMBËTAR I PRISHTINËS “ADEM JASHARI” – LKIA-**

(me postw elektronike nga z. Gökmen ARITAY, Drejtor i operimeve aeroportuale, dt. 5 shtator 2014, ora 17:53 min)

* *“Neni 13 (b) dhe Neni 14*

*Në metodologjinë e Rregullores së IATA për mallrat ë rrezikshme Instruktori për mallra të rrezikshme është një person i autorizuar të ofroj trajnimin së bashku me koordinimin e të gjitha nevojave të trajnimit për mallrat ë rrezikshme si dhe aktualisht instruktori është edhe koordinator për trajnimin për mallrat ë rrezikshme.*

*Në anën tjetër, bazuar në Rregulloren nr. 01/2014 mbi aftësimin profesional të punonjësve të aerodromit dhe punonjësve tjerë të kontraktuar, ofruesve të shërbimeve në tokë dhe përdoruesve të shërbimeve të aerodromit të cilët vet kryejnë shërbime në tokë” është e domosdoshme të emërohet Koordinatori i trajnimeve i cili do të jetë personi përgjegjës të koordinoj dhe organizoj të gjitha trajnimet duke përfshire edhe ato për mallra të rrezikshme. Për ne kjo do të paraqes një konflikt organizativ nësë emërojmë Koordinatorin për mallrat ë rrezikshme dhe Koordinatorin për trajnime.”*

**Përgjigja e AAC-së - Nuk pranohet**

**Kërkesat e projekt-rregullores për emërimin e një koordinatori për mallra të rrezikshme i cili duhet te pranohet nga AACK, mbetet në këtë projekt rregullore. Koordinatori për mallra të rrezikshme përvec cështjeve të trajnimit është përgjegjës edhe për një numër të konsiderueshëm të detyrave sic janë specifikuar në këtë projekt-rregullore. Neni 14.2 i projekt-rregullores specifikon që AAC mund të pranoj një koordinator edhe një person që kryen detyra të tjera në atë ndërmarrje, me kusht që ky person të jetë i aftë të kryejë detyrat e koordinatorit për mallrat e rrezikshme.**

**AGJENCIA E KOSOVËS PËR MBROJTJE NGA RREZATIMI DHE SIGURIA BËRTHAMORE (ZKM)**

(me postw elektronike nga z. Naser Balaj, Udhwheqws i sektorit për Mbrojtje nga Rrezatimi dhe Siguria Bërthamore –AKMRrSB-ZKM, dt. 8 shtator 2014, ora 09:49 min.

* *“Neni 2 Ketu duhet qart të ceket që aprovimi dhe rekomandimi duhët të merret në konsulltim të plot me AKMRrSB, bazuar edhe ne marreveshten e bashkpunimit ne mes te AAC dhe AKMRrSB”*

**Përgjigja e AAC-së - Pranohet**

**Neni 2 – ndryshon si ne tekstin e meposhtem:**

**Aprovim (Approval) - për transportin e materialit të Klasës 7; nënkupton aprovimin e lëshuar nga Agjencia e Kosovës për mbrojtje nga rrezatimi dhe siguria bërthamore ne koordinim me AACK**

* *“Neni 2 Rekomandoj që këtu të ceket se sa I perket lejes për karburantet nukleare dhe materialet radioaktive autoritet kompetent eshte AKMRrS”*

**Përgjigja e AAC-së - Pranohet**

**Neni 2 – ndryshon si ne tekstin e meposhtem:**

**Leje (Permission) - nënkupton autorizimin e lëshuar nga Autoriteti i Aviacionit Civil të Republikës së Kosovës ne koordinim me AKMRrSB respektivisht MPB për transportin e armëve dhe municionit, duke përfshirë eksplozivët, si dhe të mallrave tjera të rrezikshme, si gazrat e dëmshme ose toksike, karburantet nukleare dhe materialet radioaktive**

* *“Neni 6.1 Ketu duhët të ceket edhe në përputhje me legjilacionin ndërkombëtar në fuqi dhe mendoj që duhët të specifikohet së nësë këemi të bëjm më materjale radioactive dhe nukleare duhët të respektohët IAEA SAFETY STANDARDS SERIES No. SSR-6, REGULATIONS FOR THE SAFE TRANSPORT OF RADIOACTIVE MATERIAL dhe të thuhët qartë me rekomandim te AKMRrSB”*

**Përgjigja e AAC-së - Nuk pranohet**

**Kerkesat e edicionit te 7 te Rekomandimeve te Kombeve te Bashkuara per Transportimin e mallrave te rrezikshme dhe Rregulloreve te Agjencise nderkombetare te energjise berthamore (IAEA) mbi Transportin e sigurte te materialeve radioaktive, jane te inkorporuara ne edicionin 2013-2014 te Instruksioneve Teknike, prandaj do te ishte riperseritje futja e tekstit te propozuar ne Nenin 6.1**

* *“Neni 8.1 Ketu duhët të ceket edhe në përputhje me legjilacionin ndërkombëtar në fuqi dhe mendoj që duhët të specifikohet së nësë këemi të bëjm më materjale radioactive dhe nukleare duhët të respektohët “IAEA SAFETY STANDARDS SERIES No. SSR-6, REGULATIONS FOR THE SAFE TRANSPORT OF RADIOACTIVE MATERIAL” dhe të thuhët qartë me rekomandim te AKMRrSB”*

**Përgjigja e AAC-së - Nuk pranohet**

**Neni 8.1 i eshte referuar nenit 57 te Ligjit nr. 03/L-051 për Aviacionin Civil**

* *“Neni 8.2 Në bashkpunim me Autoritet tjera e në rastin e materjaleve radioactive me AKMRrSB”*

**Përgjigja e AAC-së - Nuk pranohet**

**Neni 8.2 i eshte referuar nenit 59 te Ligjit nr. 03/L-051 për Aviacionin Civil**

* *“Neni 17.5 Ketu do të duhej të cekej se inspektimi duhët të bëhët në koordinim të plot me Inspektoret e AKMRrSB”*

**Përgjigja e AAC-së - Nuk pranohet**

**Kemi te bejme me inspektim, pa hyre ne detale se nga kush do te inspektohet. Kjo automatikisht nenkupton qe ne baze te pergjegjesive te percaktuara me Ligjin relevant secili entitet kryen inspektimet konform kerkesave ligjore te dala nga Ligji perkates**

* *“Neni 17.11 Nese kemi të bëjmë me Materjal radioaktiv , këtu duhët të shkruhet së informohet menjëher AKMRrSB e cila jep rekomandime për veprimet e metutjeshme”*

**Përgjigja e AAC-së - Pranohet**

**Neni 17.11 ndryshon si ne tekstin e meposhtem:**

**Çdo kontaminim i rrezikshëm që gjendet në mjetin ajror si rezultat i rrjedhjes apo dëmtimit të mallrave të rrezikshme duhet të mënjanohet pa vonesë. Mjeti ajror, i cili është kontaminuar nga materialet radioaktive, duhet të raportohet tek AKMRrSB dhe largohet menjëherë nga operimi dhe nuk guxon të kthehet në operim derisa niveli i rrezatimit në cilëndo sipërfaqe të arritshme dhe kontaminimi jo-i-fiksuar të jenë mbi vlerat e përcaktuara në Instruksionet Teknike dhe rekomandimeve te AKMRrSB.**

* *“Neni 21.7 Këtu duhët të ceket se deponimi bëhët sipas rekomandimit të AKMRrSB ,e cila përcakton kushtet dhe standardet për deponim të përkohëshëm të materjaleve radioactive në hapsirat e Aeroporteve”*

**Përgjigja e AAC-së - Pranohet**

**Neni 21.7 - ndryshon si ne tekstin e meposhtem:**

**Materiali radioaktiv duhet të deponohet dhe ndahet duke ofruar distancë të duhur nga hapësira ku kanë qasje punonjësit dhe klientët në mënyrë që të zvogëlohet ekspozimi ndaj rrezatimit, sipas rekomandimeve te AKMRrSB e cila përcakton kushtet dhe standardet për deponim të përkohëshëm të materialeve radioaktive në aeroporte**

* *“Neni 22.11 Edhe këtu duhët të ceket , së në qoft se kemi të bëjm me aksident me materjale radioactive , duhët që pa vonesë të informohet edhe AKMRrSB”*

**Përgjigja e AAC-së - Nuk pranohet**

**Neni 22.11 percakton qarte qe ne rast te nje incidenti të mjetit ajror, operatori i mjetit ajror që bartë mallra të rrezikshme, sipas kërkesës, do të japë informata pa vonesë, me rastin e raportimit të aksidentit ndaj agjencisë përgjegjëse për hetim të aksidenteve të shtetit në fjalë, ndaj asaj agjencie dhe ndaj personelit të emergjencës që i përgjigjet incidentit lidhur me mallrat e rrezikshme në bord. Kjo nënkupton që AKMRrSB është automatikisht e njoftuar në rastet kur kemi të bëjmë me rastet e aksidenteve ku janë të përfshira edhe materiet radioaktive.**

1. **PËRFUNDIM**

Gjatë fazës së konsultimit publik të palëve të interesit lidhur me projekt-rregulloren nën pikën I të këtij raporti, janë vlerësuar tërësisht 14 vërejtje/sygjerime të cilat janë pranuar gjatë procesit të konsultimit publik me palët e interesit.

Nga këto vërejtje/sygjerime, gjashtë (6) prej tyre janë pranuar nga ana e AAC-së për adaptim/përmirësim të tekstit të projekt-rregullores të cilat do të inkorporohen në verzionin përfundimtar të saj. Të gjitha komentet tjera kanë marrë përgjigje adekuate.

**Raporti është hartuar nga:**

Departamenti i Sigurisë së Fluturimeve

Zyra për Çështje Juridike dhe Rregullatore